pythainlp/thai_wikipedia_clean_20230101 huggingface dataset:
ในบรรดานักล่าทั้งหลายนั้น มดถือว่าเป็นศัตรูที่ยิ่งใหญ่ที่สุดของปลวก โดยมดบางสกุลนั้นเชี่ยวชาญและล่าปลวกเป็นหลัก ตัวอย่างเช่น สกุล "Megaponera" เป็นสกุลมดที่กินปลวกอย่างเดียว และมีพฤติกรรมบุกทำลายรังปลวก บางครั้งใช้เวลาหลายชั่วโมง "Paltothyreus tarsatus" เป็นอีกสปีชีส์ที่มีการบุกรังปลวก โดยมดแต่ละตัวจะงับปลวกด้วยขากรรไกรและนำกลับรังให้ได้มากที่สุด มด "Eurhopalothrix heliscata" ในมาเลเซียมีกลยุทธ์ในการล่าปลวกโดยการบีบตัวมันให้เล็กลงเพื่อบุกเข้าไปในซากไม้ที่ปลวดอาศัยอยู่ เมื่อเข้าไปมดเหล่านี้จะใช้ขากรรไกรที่แหลมคมกัดปลวก "Tetramorium uelense" เป็นนักล่าที่เชี่ยวชาญการล่าปลวกขนาดเล็ก โดยให้มดงาน 10-30 ตัวไปสำรวจหาที่อยู่ของปลวก แล้วจึงฆ่าปลวกโดนใช้เหล็กในต่อย
ปรสิต เชื้อโรค และ ไวรัส.
ปลวกจะโดนโจมตีโดยปรสิตน้อบกว่าพวกผึ้ง ตัวต่อ และมด เพราะมันมีการป้องกันที่ดีจากจอมปลวก อย่างไรก็ตามปลวกก็ยังถูกโจมตีโดยปรสิตหลายชนิดรวมถึง แมลงวัน หมัด และปรสิตจำพวกหนอนตัวกลม เมื่อถูกโจมตี ปลวกมักจะอพยพรังไปที่ใหม่ เชื้อราเช่น "Aspergillus nomius" และ "Metarhizium anisopliae" เป็นอันตรายต่อรังปลวกอย่างมากเพราะสามารถแพร่กระจายไปได้ทั้งรัง โดยติดต่อผ่านการสัมผัส "M. anisopliae" นั้นสามารถทำลายระบบภูมิคุ้มกันของปลวกได้ ในขณะที่การติดโรคจาก "A. nomius" จะเกิดขึ้นเมื่อรังมีความเครียดสูง นอกจากนี้ปลวกยังสามารถติดเชื้อไวรัสได้อีกด้วย
การเคลื่อนที่และการหาอาหาร.
เนื่องจากปลวกงานและปลวกทหารไม่มีปีกจึงบินไม่ได้ และปลวกวรรณะสืบพันธ์จะบินในช่วงสั้นๆเท่านั้น ปลวกจึงอาศัยเท้าในการเคลื่อนที่เป็นหลัก วิธีการหาอาหารขึ้นอยู่กับชนิดของปลวก บางชนิดจะกินซากไม้ที่พวกมันอาศัยอยู่ ในขณะที่บางชนิดจะหาอาหารที่อยู่ใกล้รัง ปลวกงานส่วนใหญ่จะไม่หาอาหารในที่เปิดและมักจะที่คุ้มกันเสมอ พวกปลวกใต้ดินจะสร้างโพรงและห้องเพื่อหาอาหารและเมื่อปลวกงานหาอาหารได้แล้วจะปล่อยฟีโรโมนเพื่อนำทางปลวกงานตัวอื่น ปลวกงานที่ออกหาอาหารจะแลกเปลี่ยนสารเคมีเพื่อสื่อสารกันและปลวกงานที่หาอาหารนอกรังจะปล่อยฟีโรโมนเป็นตามเส้นทางของมัน. ในสปีชีส์ "Nasutitermes costalis" การออกหาอาหารมี 3 ขั้นตอน ขั้นแรก ปลวกทหารจะสำรวจพิ้นที่ เมื่อพวกมันเจออาหารมันจะสื่อสารกับปลวกทหารตัวอื่นเพื่อไปตามปลวกงาน ขึ้นที่สองปลวกงานจำนวนมากจะตามมา ขั้นที่สามปลวกทหารก็จะเริ่มกลับไป เหลือแต่ปลวกงาน
การแข่งขันระหว่างรังสองรังจะทำให้แต่ละรังไม่ชอบกันและจบลงด้วยการต่อสู้ ซึ่งอาจจะทำให้เกิดการสูญเสียชีวิตของทั้งสองรัง และในบางครั้งมีการได้หรือเสียอาณาเขต โดยมักพบหลุมศพที่ซากศพของปลวกถูกฝัง จากการศึกษาพบว่าเมื่อปลวกคนละรังมาเจอกันในเขตหาอาหาร บางตัวจะตั้งใจขวางเส้นทางไม่ให้ปลวกรังอื่นเข้ามา เมื่อปลวกขุดเจอซากปลวกจากรังอื่นระหว่างกำลังขุดโพรงมันจะละทิ้งเส้นทางนั้นและขุดโพรงใหม่แต่ในบางครั้งรังสองรังก็จะไม่แข่งกันถึงแม้พวกมันอาจจะพยายามขวางเส้นทางของกันและกัน ในสปีชีส์ "Coptotermes formosanus" มีการฆ่าตัวตายเพื่อปิดเส้นทางเพื่อยุติความขัดแย้งระหว่างสองรัง โดยเหล่าปลวกจะเบียดกันไปในโพรงและตายลง
มดและปลวกมักจะแย่งที่ทำรังกันโดยเฉพาะมดชนิดที่ล่าปลวกเป็นอาหาร
ปลวกส่วนใหญ่นั้นตาบอด พวกมันจึงสื่อสารกันผ่านสารเคมี การสัมผัส และ ฟีโรโมน วิธีการสื่อสารเหล่านี้ถูกใช้ในหลายกิจกรรมตั้งแต่การหาอาหาร หาคุ่ผสมพันธ์ สร้างรัง จดจำสมาชิกในรัง ค้นหาและต่อสู้ศัตรู และป้องกันรัง วิธีการที่ใช้ทั่วไปที่สุดคือการใช้หนวด สำหรับฟีโรโมนที่ใช้นั้นมีหลายแบบได้แก่ ฟีโรโมนสัมผัสที่ช่วยในการจดจำเพื่อนร่วมรัง ฟีโรโมนระวังภัย ฟีโรโมนหาเส้นทาง และฟีโรโมนเพศ โดยฟีโรโมนป้องกันตัวนั้นจะหลั่งจากต่อมด้านหน้าในขณะที่ฟีโรโมนหาเส้นทางและฟีโรโมนเพศจะหลั่งจากต่อมที่ก้น เมื่อปลวกออกหาอาหารมันจะทิ้งฟีโรโมนไว้ตามทาง ซึ่งปลวกงานตัวอื่นจะตรวจจัยได้ผ่านตัวรับกลิ่นปลวกยังสามารถสื่อสารกันผ่านการสัมผัสและการสั่นสะเทือน ซึ่งมักจะใช้ในการเตือนหรือตรวจสอบแหล่งอาหาร
เมื่อปลวกสร้างรัง มันจะใช้การสื่อสารทางอ้อม ในแต่ละงานจะมีปลวกหลายตัวรับผิดชอบงานนั้น โดยปลวกแต่ละตัวนั้นไม่ได้คิดแต่ใช้การตอบสนองต่อสารเคมี แต่ว่าในระดับกลุ่มพวกมันทำงานเสมือนว่ามีความนึกคิด โดยปลวกจะเริ่มสร้างโครงสร้างต่างๆของรังเมื่อพบก้อนดินหรือเสาดิน เมื่อปลวกตัวอื่นเห็นก็จะเข้ามาช่วยกันสร้าง ผลลัพธ์ที่ได้คือระบบที่มีระเบียบที่เกิดจากการตอบสนองต่อสิ่งแวดล้อมที่มากำกับพฤติกรรมของปลวกแต่ละตัว
ในปลวกวงศ์ย่อย Nasutitermitinae จะมีวรรณะทหารแบบพิเศษเรียกว่า nasutes ที่มีจะงอยปากที่สามารถหลั่งสารพิษออกมาเพื่อป้องกันตัวได้ พวก nasutes สูญเสียขากรรไกรไปจึงต้องให้ปลวกงานป้อนอาหารให้
ปลวกทหารในสปีชีส์ "Globitermes sulphurous" ฆ่าตัวตายด้วยการฉีกต่อมใต้เปลือกของมันเพื่อหลั่งของเหลวข้นสีเหลืองซึ่งจะเหนียวขึ้นเมื่อสัมผัสกับอากาศ สามารถดักจับมดหรือแมลงอื่นๆที่บุกรุกรังได้ ปลวกอีกสปีชีส์ "Neocapriterme taracua" ก็มีการฆ่าตัวตายเพื่อป้องกันตัว ปลวกงานที่ไม่สามารถป้องกันตัวได้จะสร้างฉีกตัวเองเพื่อปล่อยสารพิษมาเพื่อทำให้ศัตรูเป็นอัมพาตหรือฆ่าศัตรู ปลวกทหารของวงศ์ Serritermitidae ก็มีวิธีการฆ่าตัวตายและปล่อยสารพิษเพื่อป้องกันรังในรูปแบบเดียวกัน
ความสัมพันธ์กับสิ่งมีชีวิตอื่น.
เห็ดราบางชนิดนั้นมีรูปร่างที่เลียนแบบไข่ของปลวกเพื่อป้องกันตัวจากผู้ล่า ซึ่งบางครั้งปลวกงานก็จะดูแลมันเหมือนไข่จริง แมลงปีกแข็งสกุล "Trichopsenius" ก็ปลอมตัวเป็นปลวกในสกุล "Reticulitermes" เนื่องจากมันมีเปลือกที่มีองค์ประกอบทางเคมีคล้ายกัน ทำให้แมลงปีกแข็งพวกนี้เข้ามาอยู่ในรังเดียวกับปลวกได้ มดบางสปีชีส์ก็มีการจับปลวกมาเป็นๆเพื่อเอาไว้เป็นอาหารทีหลัง บางสปีชีส์จะบุกเข้าไปในรังปลวกเพื่อขโมยไข่หรือตัวอ่อนของปลวก แต่ในบางครั้งมดและปลวกก็อยู่ร่วมกันอย่างสันติได้ ปลวกบางชนิดร่วมมือกับมด ตัวอย่างเช่น ปลวก "Nasutitermes" กับมด "Azteca" เพื่อช่วยกันป้องกันจากมดผู้ล่า
มีมดถึง 54 สปีชีส์ที่อาศัยอยู่ในจอมปลวกของปลวก "Nasititermes" ทั้งอันที่ยังมีปลวกอยู่และอันที่ว่าง สาเหตุหนึ่งอาจจะเพื่อที่จะป้องกันจากน้ำท่วม ในบางครั้งปลวกก็ไปอาศัยอยู่ในรังมดแทน สัตว์ไม่มีกระดูกสันหลังชนิดอื่น เช่น ด้วง หนอน แมลงวัน และ กิ้งกือ ก็เข้าไปอาศัยในรังปลวกเพื่อหลบภัยเพราะมันไม่สามารถป้องกันตัวเองได้ ผลที่ตามมาคือพวกมันวิวัฒนาการไปร่วมกับปลวก จนสามารถหลั่งสารเคมีที่ดึงดูดปลวกงานให้มาดูแลได้ นอกจากนี้จอมปลวกยังเป็นที่หลบภัยและให้ความอบอุ่นให้กับนก กิ้งก่า งู และ แมงป่อง
ปลวกยังสามารถช่วยผสมเกสรดอกไม้ได้อีกด้วย ดอกไม้ของกล้วยไม้สปีชีส์ "Rhizanthella gardneri" ถูกผสมเกสรโดยปลวกงานที่มาอาหาร นับเป็นกล้วยไม้เพียงชนิดเดียวที่ผสมเกสรโดยปลวก
พืชหลายชนิดได้พัฒนากระบวนการป้องกันตัวเองจากปลวกอย่างมีประสิทธิภาพ อย่างไรก็ตามต้นอ่อนมักจะอ่อนแอต่อการโจมตีของปลวกและต้องการการป้องกันเป็นพิเศษเนื่องจากกระบวนการป้องกันนั้นจะถูกพัฒนาเมื่อต่ออ่อนเจริญเติบโตแล้วเท่านั้น การป้องกันตัวนั้นมักจะทำโดยการสร้างสารเคมีในกำแพงเซลล์ในเนื้อไม้ซึ่งทำให้ปลวกย่อยเซลลูโลสได้ลำบากขึ้น
รังปลวกสามารถแบ่งออกได้เป็นสองส่วน ส่วนที่มีชีวิตและไม่มีชีวิต ส่วนที่มีชีวิตคือปลวกที่อาศัยในรัว ส่วนที่ไม่มีชีวิตโครงสร้างของรังที่ถูกสร้างโดยปลวก รังสามารถแบ่งออกได้เป็น 3 ประเภท: ใต้ดิน บนดิน และบนต้นไม้ รังบนดินหรือที่เรียกว่าจอมปลวกนั้นโผล่ขึ้นมาจากใต้ดินมายังพื้นดิน ซึ่งมักจะทำจากดินและโคลน ซึ่งรังปลวกนั้นมีหลายหน้าที่ตั้งแต่เป็นที่อยู่อาศัยและป้องกันจากผู้ล่า ปลวกส่วนใหญ่จะสร้างรังใต้ดิน ปลวกบางพวกอาศัยอยู่ในโครงสร้างไม้ เช่น ท่อนซุง ตอไม้ และซากไม้ จากกินไม้ที่พวกมันอาศํยอยู่  ซึ่งเป็นแบบนี้มาตั้งแต่เมื่อหลายล้านปีก่อน ปลวกใช้มูลมาเป็นวัสดุหลักในการสร้างรังเพราะมีคุณสมบัติที่เหมาะสม รังปลวกบนต้นไม้สร้างจากซากพืชที่ย่อยแล้วและมูล ส่วนรังปลวกใต้ดินและจอมปลวกสร้างจากดินเป็นหลัก ปลวกในวงศ์ Apicotermitinae เป็นตัวอย่างของปลวกที่สร้างรังใต้ดิน พวกมันอาศํยอนู่ในโพรงใต้ดินเท่านั้น
ส่วนรังปลวกบนต้นไม้ ของปลวกป่าชายเลนในสกุล "Nasutitermes" มีองค์ประกอบจากลิกนินสูงแต่มีเซลลูโลสต่ำ เนื่องจากส่วนนี้ถูกย่อยในท้องปลวกไปแล้ว จึงนำเศษมูลที่เหลือจากการย่อยมาสร้างรัง รังของ "Nasutitermes" ส่วนใหญ่ประกอบด้วยเศษไม้ที่ย่อยแล้วบางส่วนจากกิ่งไม้และยอดไม้ของไม้ในป่าชายเลน
จอมปลวก.
จอมปลวกคือรังปลวกที่โผล่พ้นมาจากพื้นดิน จอมปลวกเป็นที่ป้องกันให้กับปลวกเหมือนรังทั่วไปแต่แข็งแรงกว่า
จอมปลวกในพื้นที่ที่ฝนตกชุกมีความเสื่องต่อการโดนกัดเซาะเนื่องจากองค์ประกอบที่เป็นดินโคลน จอมปลวกที่มีองค์ประกอบจากเศษไม้จะสามารถทนต่อน้ำฝนได้ดีมาก บางพื้นที่ในจอมปลวกจะถูกใช้เป็นพื้นสำหรับการป้องกันภัย โดยจะมีโพรงที่แคบเป็นพิเศษ แคบพอที่ปลวกทหารจะใช้ตัวเพื่อปิดเส้นทางจากการบุกรุก หนึ่งในห้องที่มีการป้องกันเป็นพิเศษคือห้องของราชาและราชินีปลวก ซึ่งจะใช้ไปปราการด่านสุดท้ายเมื่อถูกรุกราน
ปลวกในสกุล "Macrotermes" นั้นถือได้ว่าสร้างรังได้ซับซ้อนที่สุดในโลกของแมลง โดยจอมปลวกของพวกมันนับว่ามีขนาดใหญ่ที่สุดในโลก โดยมีความสูงถึง 8-9 เมตร มีโครงสร้างซับซ้อนเช่น ปล่อง ยอด และสัน ปลวกอีกสปีชีส์ "Amitermes meridionalis" สร้างรังได้ 3-4 เมตรและกว้าง 2-5 เมตร จอมปลวกที่สูงที่สุดในโลกสูงถึง 12.8 เมตร พบที่ประเทศคองโก
บางครั้งจอมปลวกจะมีรูปร่างพิเศษ อย่างเช่น ของปลวกเข็มทิศ ("Amitermes meridionalis" และ "A. laurensis"), ซึ่งจะสร้างจอมปลวกสูงเป็นสันจากทิศเหนือมายังทิศใต้ ซึ่งการเรียงตัวของจอมปลวกแบบนี้จะช่วยในการควบคุมอุณหภูมิของรัง การเรียงตัวจากทิศเหนือไปทิศใต้จะช่วยระบายความร้อนในตอนกลางวัน ทำให้อุณหภูมิคงที่ตลอดวัน
ในฐานะสัตว์รังควาน.
เนื่องจากพฤติกรรมการกินไม้ของพวกมัน ปลวกหลายสปีชีส์สามารถทำความเสียหายอย่างมากแก่สิ่งปลูกสร้างที่สร้างจากไม้ที่ไม่ได้รับการป้องกัน พวกมันมักจะไม่ถูกพบจนกระทั่งไม้ถูกกินจนเสียหายเหลือเพียงเปลือกบางด้านนอกที่ปกป้องมันจากสิ่งแวดล้อม  ในบรรดา 3,106 สปีชีส์ มีเพียง 183 สปีชีส์ที่สร้างความเสียหาย 83 สปีชีส์สร้างความเสียหายอย่างมากต่อโครงสร้างจากไม้
ปลวกไม้แห้งอาศัยอยู่ได้ดีในอากาศเขตร้อน และกิจกรรมจากมนุษย์ทำให้มันสามารถบุกรุกบ้านของมนุษย์ได้เนื่องจากพวกมันสามารถติดไปกับสินค้าและเรือขนส่ง ปลวกบางรังสามารถอาศัยอยู่ในสิ่งก่อสร้างที่อุณหภูมิอุ่นในเขตอากาศหนาว
นอกจากทำความเสียหายกับสิ่งปลูกสร้างแล้ว ปลวกยังสามารถทำความเสียหายกับพืชผลทางการเกษตร ปลวกสามารถทำลายต้นไม้ที่มีความต้านทานต่ำแต่ส่วนใหญ่ปลวกจะเมินพืชที่โตเร็ว ปลวกมักจะโจมตีในเวลาเก็บเกี่ยวในฤดูแล้ง
เป็นอาหาร.
43 สปีชีส์ของปลวกนั้นถูกนำมาเป็นอาหารสำหรับบริโภคหรือเป็นอาหารสัตว์ โดยเฉพาะในประเทศด้วยพัฒนาที่ภาวะทุพโภชนาการเป็นปัญหาเนื่องด้วยปลวกมีโปรตีนสูงและเป็นสารอาหารที่ดี ปลวกถูกบริโภคในหลายภูมิภาคทั่วโลกแต่เพิ่งจะมาถูกนำมาแพร่หลายในประเทศด้อยพัฒนาไม่กี่ปีนี้
ในแอฟริกา แมลงเม่าเป็นอาหารที่สำคัญในกลุ่มคนเผ่า คนเผ่าเหล่านี้มีหลายวิธีในการจับปลวกและแมลงเม่า บางเผ่าก็จับปลวกทหารจากหลายสปีชีส์ ราชินีปลวกถือเป็นอาหารชั้นดีถึงแม้จะหายากก็ตาม แมลงเม่ามีโปรตีนและไขมันในปริมาณที่เหมาะสม รสชาติดีคล้ายถั่วเมื่อพวกมันถูกปรุงให้สุก
แมลงเม่าจะถูกจับเมื่อฤดูฝนเริ่มต้น เมื้อถึงช่วงเวลาผสมพันธ์ แมลงเม่ามักจะถูกพบบินวนรอบแสงไฟซึ่งดึงดูดพวกมัน จึงมักจะมีการใช้ตาข่ายรอบโคมไฟเพื่อนดักจับแมลงเม่า ปีกของพวกมันจะถูกเอาออกด้วยวิธีการคล้ายกับการสีข้าว แล้วนำมาปรุงด้วยการย่างหรือทอดจนกรอบโดยที่ไม่ต้องใช้น้ำมันเพราะตัวของปลวกมีประมาณไขมันเพียงพอ ปลวกมักถูกกินเมื่อปศุสัตว์ยังโตไม่เต็มที่และพืชผลยังไม่โตดีหรืออาหารมีจำกัด
นอกจากแอฟริกาแล้ว ปลวกยังถูกบริโภคในชนเผ่าต่างๆในเอเชียและอเมริกาเหนือและใต้ ในออสเตรเลีย ชนเผ่าพื้นเมืองรู้ว่าปลวกนั้นกินได้แต่ไม่กินพวกมัน นักวิทยาศาสตร์ได้เสนอว่าปลวกเป็นอาหารที่มีคุณค่าสำหรับมนุษย์และใช้บริโภคในอวกาศ เนื่องด้วยมีโปรตีนสูงและปลวกเองยังสามารถช่วยย่อยสลายของเสียได้อีกด้วย
ในเกษตรกรรม.
ปลวกถือว่าเป็นศัตรูพืชที่สำคัญ โดยเฉพาะในแอฟริกาใต้และเอเชียเหนือ โดยความเสีบหายนั้นอาจจะสูงมาก (สูญเสียผลผลิต 3–100% ในแอฟริกา) ในทวีปอเมริกาใต้ พืชปลูกอาทิเช่น ยูคาลิปตัส ข้าว และ อ้อย นั้นได้รับความเสียหายจากปลวก ซึ่งกัดกินใบ ราก และ เนื้อไม้ ปลวกยังโจมตีพืชชนิดอื่นเช่น มันสำปะหลัง กาแฟ ฝ้าย ไม้ผล ข้าวโพด ถั่วลิสง ถั่วเหลือง และ ผัก อย่างไรก็ตามปลวกก็สามารถมือประโยชน์ต่อเกษตรกรรมได้ โดยการเพิ่มผลผลิตจากการที่ทำให้ดินอุดมสมบูรณ์
อาร์ชี เมานต์แบ็ตเทน-วินด์เซอร์
อาร์ชี แฮร์ริสัน เมานต์แบ็ตเทน-วินด์เซอร์ (; 6 พฤษภาคม พ.ศ. 2562) เป็นโอรสคนแรกในเจ้าชายแฮร์รี ดยุกแห่งซัสเซกซ์และเมแกน ดัชเชสแห่งซัสเซกซ์ อยู่ในลำดับที่ 6 ของการสืบสันตติวงศ์สหราชอาณาจักร
เมานต์แบ็ตเทน-วินด์เซอร์เกิดเมื่อเวลา 05.26 น. (ตามเวลาท้องถิ่น) หรือ 04.26 น. (ตามเวลาสากล) ของวันที่ 6 พฤษภาคม พ.ศ. 2562 ณ โรงพยาบาลพอร์ตแลนด์สำหรับสตรีและเด็กในลอนดอน เจ้าชายแฮร์รีได้ตรัสเกี่ยวกับการกำเนิดโอรสว่า "คลอดเกินกำหนดไปนิด (a bit overdue)" ในเบื้องต้นไม่มีการประกาศนามของโอรสเมื่อแรกเกิด แต่สถานที่สำคัญหลายแห่ง เช่น น้ำตกไนแองการา ซีเอ็นทาวเวอร์ และลอนดอนอายมีการประดับไฟหลากสีเพื่อร่วมแสดงความยินดี
เมานต์แบ็ตเทน-วินด์เซอร์ปรากฏตัวต่อสาธารณชนครั้งแรกระหว่างดยุกและดัชเชสแห่งซัสเซกซ์ประทานสัมภาษณ์กับสื่อมวลชนเรื่องการเกิดที่ปราสาทวินด์เซอร์ หรือสองวันหลังเขาเกิดเมื่อวันที่ 8 พฤษภาคม พ.ศ. 2562 และได้มีการประกาศชื่ออย่างเป็นทางการผ่านอินสตาแกรม ภายหลังการเข้าเฝ้าสมเด็จพระราชินีนาถและดยุกแห่งเอดินบะระในวันเดียวกัน โดย "อาร์ชี" มาจากคำว่า "อาร์ชีบอลด์" (Archibald) แปลว่า "กล้าหาญ" กับ "แฮร์ริสัน" เป็นการตั้งนามตามบิดา แปลว่า "บุตรของแฮร์รี"
เมานต์แบ็ตเทน-วินด์เซอร์สืบสายเลือดราชวงศ์สหราชอาณาจักรและสเปนเซอร์จากบิดา และสืบเชื้อสาย "คนยกกระเป๋าในโรงแรมในคลีฟแลนด์ พนักงานซักรีดในแชทานูกา และบริกรร้านเหล้าในแอตแลนตา" จากมารดา หากนับบรรพบุรุษทางฝ่ายมารดา เขามีเชื้อสายแอฟริกันอเมริกันครึ่งหนึ่ง อีกครึ่งเป็นเยอรมัน อังกฤษ และไอริช ถือเป็นลูกครึ่งอเมริกันและคนผิวสีคนแรกในประวัติศาสตร์ราชวงศ์สหราชอาณาจักร ชาวสหราชอาณาจักรผิวสีจำนวนมากตั้งตารอคอยการกำเนิดของโอรส โอรสน้อยนี้ได้สัญชาติอเมริกันและสหราชอาณาจักร
ตำแหน่งและสิทธิในการสืบราชบัลลังก์.
เมานต์แบ็ตเทน-วินด์เซอร์เป็นพระราชปนัดดาในสมเด็จพระราชินีนาถเอลิซาเบธที่ 2 แห่งสหราชอาณาจักร และอยู่ในลำดับที่ 6 ของการสืบสันตติวงศ์สหราชอาณาจักรต่อจากบิดา และเป็นทายาทผู้มีสิทธิโดยตรงในการสืบตำแหน่งดยุกแห่งซัสเซกซ์ของบิดา
ดยุกแห่งซัสเซกซ์เป็นเจ้านายผู้มีสิทธิในการสืบราชสันตติวงศ์สหราชอาณาจักรในลำดับต้น ๆ โดยมี เจ้าชายวิลเลียม เจ้าชายแห่งเวลส์ (พระเชษฐา) และพระโอรสและพระธิดาของพระเชษฐาอีกสามพระองค์มีสิทธิสืบราชสมบัติก่อน เพราะดยุกแห่งซัสเซกซ์เป็นพระโอรสพระองค์เล็ก โอรสของดยุกแห่งซัสเซกซ์จึงมิได้เป็นเจ้าชายแห่งสหราชอาณาจักรหรือมีฐานันดรศักดิ์โดยอัตโนมัติ และคาดว่าอาจจะมีตำแหน่ง "เหมือนลูกดยุกคนอื่น ๆ" เมานต์แบ็ตเทน-วินด์เซอร์นั้นมีตำแหน่งเป็นเอิร์ลแห่งดัมบาร์ตัน ตามสิทธิและเป็นบรรดาศักดิ์หนึ่งของบิดา ทว่าดยุกและดัชเชสแห่งซัสเซกซ์ทรงตัดสินพระทัยที่จะมิให้โอรสมีบรรดาศักดิ์ และมีพระประสงค์ให้โอรสมีชื่อว่า "เด็กชายอาร์ชี" อย่างไรก็ดีสมเด็จพระเจ้าชาลส์ที่ 3 เองอาจสถาปนาเมานต์แบ็ตเทน-วินด์เซอร์เป็นเจ้าชายแห่งสหราชอาณาจักรในฐานะพระราชปนัดดาในองค์พระมหากษัตริย์สหราชอาณาจักร ตามหนังสือสิทธิบัตรซึ่งตราขึ้นโดยพระเจ้าจอร์จที่ 5 ในปีค.ศ. 1917
ชูศักดิ์ สิริสุทธิ์
พระคุณเจ้า ยอแซฟ ชูศักดิ์ สิริสุทธิ์ เป็นมุขนายกองค์ที่ 3 แห่งเขตมิสซังนครราชสีมา พื้นเพเป็นชาวราชบุรี ได้รับแต่งตั้งเป็นมุขนายกเขตมิสซังนครราชสีมาเมื่อวันที่ 30 พฤศจิกายน ค.ศ. 2006
ในวันที่ 10 กุมภาพันธ์ ค.ศ. 2007 ได้รับอภิเษกเป็นมุขนายกโดยพระคุณเจ้ายออากิม พเยาว์ มณีทรัพย์ มุขนายกกิตติคุณ ณ อาสนวิหารแม่พระประจักษ์ที่เมืองลูร์ด นครราชสีมา
กระแสเรียกสู่ชีวิตนักบวช.
กระแสเรียกของท่านเริ่มต้นด้วยการเข้าเซมินารี ท่านได้รับศีลอนุกรมเป็นบาทหลวง ในวันที่ 11 พฤษภาคม ค.ศ.1984  โดยสมเด็จพระสันตะปาปายอห์น ปอลที่ 2 ณ สามเณราลัยนักบุญยอแซฟ สามพราน
ต่อมาท่านได้รับการประกาศแต่งตั้งจากองค์สมเด็จพระสันตะปาปาเบเนดิกต์ที่ 16 ให้เป็นมุขนายกเขตปกครองมุขมณฑลนครราชสีมา ในวันที่ 30 พฤศจิกายน ค.ศ. 2006 และมีพิธีอภิเษกเป็นมุขนายกในวันที่ 10 กุมภาพันธ์ ค.ศ. 2007 ณ อาสนวิหารแม่พระประจักษ์ที่เมืองลูร์ด นครราชสีมา โดยมุขนายกกิตติคุณ พระคุณเจ้า ยออากิม พเยาว์ มณีทรัพย์ เป็นประธานและเป็นผู้อภิเษก
ประกาศแต่งตั้งมุขนายกเขตมิสซังนครราชสีมา.
สำนักเลขาธิการสภาประมุขแห่งบาทหลวงโรมันคาทอลิกแห่งประเทศไทย ได้รับแจ้งข่าวจากสถานเอกอัครสมณทูตวาติกันประจำประเทศไทย แจ้งให้ทราบว่าสมเด็จพระสันตะปาปาเบเนดิกต์ที่ 16 ทรงแต่งตั้งบาทหลวงยอแซฟ ชูศักดิ์ สิริสุทธิ์ เป็นมุขนายก เขตปกครองมุขมณฑลนครราชสีมา เมื่อวันที่ 30 พฤศจิกายน ค.ศ. 2006
ตราประจำตำแหน่ง และคติพจน์.
ความหมายของตราประจำตำแหน่ง.
ดาว หมายถึง พระนางมารีย์พรหมจารี
ช่อซ่อนกลิ่น อันเป็นสัญลักษณ์ของนักบุญยอแซฟ ซึ่งเป็นนักบุญองค์อุปถัมภ์ของพระคุณเจ้าชูศักดิ์
นกพิราบคาบกิ่งมะกอก หมายถึง สันติภาพ ศาสนสัมพันธ์
พระคัมภีร์และศีลมหาสนิท เพราะปีที่ได้รับการอภิเษกเป็นปีพระวาจา
“AD GLORIAM DEI”  แปลว่า “เพื่อพระสิริของพระเจ้า”
อาร์ชี แฮร์ริซัน เมานต์แบ็ตเทน-วินด์เซอร์
อาร์ชี แฮร์ริสัน เมานต์แบ็ตเทน-วินด์เซอร์
Archie Harrison Mountbatten-Windsor
รายนามรองประธานสภาผู้แทนราษฎรไทย
รายนามผู้นำฝ่ายค้านในสภาผู้แทนราษฎรไทย
เจ้าหญิงมารี หลุยส์แห่งบูร์บง-ปาร์มา
เจ้าหญิงมารี หลุยส์แห่งบูร์บง-ปาร์มา (Marie Louise Pia Theresa Anna Ferdinanda Francisca Antonia Margaret Josepha Carolina Blanche Lucia Apollonia;17 มกราคม ค.ศ. 1870 – 31 มกราคม ค.ศ. 1899) ทรงเป็นพระธิดาองค์โตของโรเบิร์ตที่ 1 ดยุคผู้ปกครองรุ่นสุดท้ายแห่งปาร์มา พระองค์ทรงได้กลายเป็นเจ้าหญิงพระชายาแห่งบัลแกเรียเมื่อพระนางได้อภิเษกสมรสกับเฟอร์ดินานด์แห่งบัลแกเรีย ซึ่งดำรงพระอิสริยยศเป็นมกุฎราชกุมาร(ต่อมาได้กลายเป็นพระเจ้าซาร์หลังจากพระนางสิ้นพระชนม์) พระองค์ทรงเป็นพระมารดาของพระเจ้าซาร์บอริสที่ 3 แห่งบัลแกเรีย
เจ้าหญิงมารี หลุยส์แห่งเบอร์เบิ้น-ปาร์มา
ริญญารัตน์ วัชรโรจน์สิริ
(ชื่อเล่น คะน้า) เป็นนักแสดงและนางแบบชาวไทยเกิดที่กรุงเทพมหานครและเป็นนักแสดงสถานีโทรทัศน์สีกองทัพบกช่อง 7เป็นที่รู้จักกันในบทบาท ณิชรันย์ จากละครเรื่อง "คู่วุ่นลุ้นแผนรัก"
ริญญารัตน์ วัชรโรจน์สิริ (ชื่อเล่น คะน้า) เกิดเมื่อวันศุกร์ ที่ 3 กรกฎาคม พ.ศ. 2535 เป็นนักแสดงและนางแบบชาวไทยมีบิดาและมารดามีเชื้อสายไทยและสัญชาติไทยเกิดที่กรุงเทพมหานคร
จบการศึกษาระดับปริญญาตรีมหาวิทยาลัยหอการค้าไทย ปีการศึกษา 2557 ระดับปริญญาโทคณะรัฐศาสตร์ สาขาระหว่างประเทศ มหาวิทยาลัยรามคำแหงและในปัจจุบันเขาจบการศึกษาปริญญาโทเมื่อปี 2560 ที่ผ่านมา
เขาเริ่มสู่วงการบันเทิงไทยจากเวทีการประกวด
Seventeen Ambassador ในปี 2555 และเวทีการประกวด Jaymart Fashionista 2013 ได้รางวัลรองชนะเลิศอันดับ 3 เขาได้รับการชักชวนจากเอกพีวันโมเดลเอเจนซี ในปี 2556 ต่อมาเขาได้มีโอกาสเข้าร่วมเวทีการประกวด Jaymart Miss Mobile 2014 อีกครั้งเขาได้รับรางวัลชนะเลิศและได้รับรางวัลพิเศษในตำแหน่ง Miss Dtac ในปี 2557 เมื่อไม่นานเขาได้มีการชักชวนจากคุณ เป๊บซี พงษ์พัฒน์ พัชรวีระพงษ์ ซึ่งเป็นรุ่นน้องที่เข้าวงการบันเทิงมาก่อนและในปัจจุบันเขาอำลาจากวงการเมื่อต้นปี 2558 เขามีโอกาสแต่งเพลงประกอบละครให้กับทางสถานีโทรทัศน์สีกองทัพบกช่อง 7เรื่อยมาปัจจุบันในปี 2559 เขาลงนามสัญญาในฐานะแสดงสถานีโทรทัศน์สีกองทัพบกช่อง 7และมีผลงานละครเรื่อง "คู่วุ่นลุ้นแผนรัก" และ "ทอง 10" เป็นต้นเขามีผลงานละครต่อเนื่องและที่รู้จักในฐานะนักแสดงยุคใหม่และปัจจุบันเค้ารับงานละครเรื่อยมา
มีเกล โตว์ซอง
เจ้าหญิงยูโดเซียแห่งบัลแกเรีย
เจ้าหญิงยูโดเซียแห่งบัลแกเรีย (Eudoxia Augusta Philippine Clementine Maria; 5 มกราคม ค.ศ. 1898 - 4 ตุลาคม ค.ศ. 1985) ทรงเป็นพระธิดาองค์โตและพระราชธิดาองค์ที่สามของพระเจ้าซาร์เฟอร์ดินานด์ที่ 1 แห่งบัลแกเรียและพระมเหสีองค์แรก เจ้าหญิงมารี หลุยส์แห่งบูร์บง-ปาร์มา พระองค์ทรงเป็นพระขนิษฐภคินีที่อุทิศตนและไว้วางพระทัยของพระเจ้าซาร์บอริสที่ 3 แห่งบัลแกเรีย
เจ้าหญิงยูโดเซียทรงไม่เคยอภิเษกสมรสเลย; แม้ว่าจะมีข่าวลือมาอย่างต่อเนื่องว่าพระองค์ทรงต้องการจะอภิเษกสมรสกับชายที่มีเชื้อสายบัลแกเรียซึ่งไม่เป็นที่ยอมรับในช่วงสมัยนั้น พระองค์ทรงได้อุทิศทั้งชีวิตเพื่อบัลแกเรียและทำหน้าที่เป็นสุภาพสตรีหมายเลขหนึ่งของแผ่นดินจนกระทั่งพระเจ้าซาร์บอริสที่ 3 ทรงอภิเษกสมรสกับเจ้าหญิงโจวันนาแห่งซาวอย
หลังวันที่ 9 กันยายน ค.ศ. 1944 เจ้าหญิงยูโดเซียทรงถูกจับกุมและทรมานโดยฝ่ายคอมมิวนิสต์ อย่างไรก็ตาม, พระนางได้รับการปล่อยตัวและอนุญาตให้ออกนอกประเทศได้พร้อมกับเหล่าราชวงศ์ที่เหลืออยู่ หลังจากนั้นพระนางได้ไปตั้งรกรากในเยอรมนี ที่พระนางได้อาศัยอยู่ใกล้ชิดกับพระขนิษฐภคินี ดัชเชส อัลเบร็ชท์ อ็อยเกนแห่งเวือร์ทเทิมแบร์ค(née เจ้าหญิงนาเด็จแห่งบัลแกเรีย) พระนางได้สิ้นพระชนม์เมื่อวันที่ 4 ตุลาคม ค.ศ. 1985 ซึ่งเป็นพระราชนัดดาองค์สุดท้ายที่มีพระชนม์อยู่ของโรเบิร์ตที่ 1, ดยุคแห่งปาร์มาที่ทรงประสูติในช่วงชีวิตของพระองค์ โรเบิร์ตที่ 1 ได้สิ้นพระชนม์ในปี ค.ศ. 1907 เมื่อยูโดเซียทรงมีพระชนมายุได้เพียง 9 พรรษา
เจ้าหญิงมารี หลุยส์แห่งเบอร์เบิน-ปาร์มา
เจ้าหญิงนาเด็จดาแห่งบัลแกเรีย
เจ้าหญิงนาเด็จดาแห่งบัลแกเรีย (Nadezhda Klementine Maria Pia Majella (Bulgarian: Надежда Клементина Мария Пия Мажелла)); 30 มกราคม ค.ศ. 1899 – 15 กุมภาพันธ์ ค.ศ. 1958) ทรงเป็นสมาชิกของราชวงศ์บัลแกเรีย
พระนางทรงประสูติในเมืองโซเฟีย ที่ทรงเป็นพระธิดาองค์สุดท้องของพระเจ้าซาร์เฟอร์ดินานด์ที่ 1 แห่งบัลแกเรียและพระมเหสีองค์แรก เจ้าหญิงมารี หลุยส์แห่งปาร์มา ซึ่งได้สิ้นพระชนม์หลังจากทรงให้ประสูติกาลแก่พระนาง ร่วมกับพระเชษฐภคินี เจ้าหญิงยูโดเซียแห่งบัลแกเรีย พระนางได้รับการศึกษาภายใต้การดูแลของพระวิมาดา เจ้าหญิงเอเลนอร์ รอสแห่งคอสทริกส์
เจ้าหญิงนาเด็จดาทรงได้อภิเษกสมรส เมื่อวันที่ 24 มกราคม ค.ศ. 1924 ที่ Bad Mergentheim เยอรมนี กับดยุก อัลเบร็ชท์ อ็อยเกนแห่งเวือร์ทเทิมแบร์ค(8 มกราคม ค.ศ. 1895 ประสูติที่ชตุทท์การ์ท - 24 มิถุนายน ค.ศ. 1954 สิ้นพระชนม์ที่ชเวบิชกมึนท์) พระราชโอรสองค์ที่สองของอัลเบร็ชท์, ดยุกแห่งเวือร์ทเทิมแบร์ค ทั้งสองพระองค์ทรงได้มีพระราชโอรสและพระธิดาอยู่ 5 พระองค์ ได้แก่
เจ้าหญิงนาเด็จดาได้สิ้นพระชนม์ ซึ่งมีพระชนมายุได้เพียง 59 พรรษาในชตุทท์การ์ท, เยอรมนี.
เจ้าหญิงนาเด็จแห่งบัลแกเรีย
คิริล, เจ้าชายแห่งพาร์ลาฟ
ใจบัว ฮิดดิง (เกิด 15 มกราคม พ.ศ. 2539) เป็นนักแสดงชาวไทยสังกัดช่อง 7 เอชดี เกิดที่อำเภอเกาะสมุย จังหวัดสุราษฎร์ธานี ภายหลังมีผลงานละครในฐานะแสดงรับเชิญละครเรื่อง "สกาวเดือน" เป็นที่รู้จักกันในบทบาท ท่านหญิงนัยเนตร มยุรฤทธิ์ หรือ หญิงเนตร
ใจบัว ฮิดดิง (ชื่อเล่น ใจบัว,บัว) เกิดเมื่อวันที่ 15 มกราาคม พ.ศ. 2539เป็นนักแสดงชาวไทย เกิดที่ อำเภอเกาะสมุย จังหวัดสุราษฏร์ธานี ประเทศไทย มีบิดาและมารดาเป็นคนเชื้อสายไทยและสัญชาติฮอลแลนด์และในปัจจุบันครอบครัวย้ายมาเมืองไทยที่อำเภอเกาะสมุย จังหวัดสุราษฏร์ธานี ประเทศไทย
ใจบัวเริ่มเข้าสู่วงการบันเทิงไทยถ่ายแบบนิตยสารและโฆษณาต่าง ๆ ต่อมาได้มีการชักชวนจากคุณเอ ศุภชัย ศรีวิจิตร ผู้จัดการและจัดหานักแสดงรุ่นใหม่พาเข้าสู่วงการบันเทิงการเป็นนักแสดงแบบเต็มตัวภายหลังเมื่อปี 2560 จนได้ลงนามสัญญาเป็นนักแสดงช่อง 7 เอชดี เมื่อในปี 2561 ใจบัวมีผลงานละครเรื่อง "สกาวเดือน" ในฐานะนักแสดงรับเชิญเป็นต้น ต่อมาแสดงเป็นนางเอกละครซิทคอมเรื่องแรก "กองพัน รักลั่นฟ้า" และ สะใภ้อิมพอร์ต ที่กำลังโด่งดังในยุคนี้ ปัจจุบันกำลังถ่ายทำละครเรื่อง "แม่เบี้ย" และคู่แค้นแสนรัก
รัฐบาลอินเดีย
รัฐบาลประเทศอินเดีย (ISO: ; ภารตสรการ) หรือเรียกด้วยชื่อย่อว่า GoI เป็นรับบาลสหภาพที่แต่งตั้งตามรัฐธรรมนูญอินเดียเพื่อปกครองละบริหารด้านนิติบัญญัติ การบริหาร และขบวนการยุติธรรม ของสหภาพอันประกอบด้วยยี่สิบแปดรัฐ และแปด ดินแดนสหภาพ ภายใต้สาธารณรัฐในระบอบประชาธิปไตย ศูนย์กลางรัฐบาลอินเดียตั้งอยู่ที่นิวเดลี เมืองหลวงของประเทศอินเดีย
รัฐบาลอินเดียใช้รูปแบบที่รับมาจากระบบเวสต์มินส์เตอร์ในการปรครองรัฐ รัฐบาลสหภาพ (Union government) ของอินเดียนั้นหลัก ๆ แล้วประกอบด้วยฝ่ายบริหาร, ฝ่ายนิติบัญญัติ และฝ่ายกระบวนการยุติธรรม ภายใต้รัฐธรรมนูญอินเดีย ในนายกรัฐมนตรี, รัฐสภา และศาลสูง ประเทศอินเดียมีประธานาธิบดีอินเดียเป็นประมุขของรัฐ และผู้นำทหารสูงสุดของกองทัพอินเดีย ในขณะที่นายกรัฐมนตรีที่ได้มาจากการเลือกตั้งเป็นหัวหน้าฝ่ายบริหารและมีหน้าที่รับผิดชอบในการดูแลขับเคลื่อนรัฐบาลสหภาพ รัฐสภาของอินเดียเป็นระบบสองสภา ประกอบด้วยโลกสภาเป็นสภาล่าง และราชยสภาเป็นสภาสูง ระบบยุติธรรมประกอบด้วยศาลสูงสุดอินเดียเป็นศาลสูงสุด, 24 ศาลสูง และศาลประจำอำเภออีกจำนวนหนึ่งภายใต้ศาลสูงสุดอินเดีย
พริซันไลฟ์ออฟฟูลส์
พริซันไลฟ์ออฟฟูลส์  เป็นรายการโทรทัศน์เกาหลีใต้ออกอากาศทางช่องทีวีเอ็น นำโดย อี ซู-กึน, ช็อง ฮย็อง-ดน, คิม จง-มิน, ฮวัง เจ-ซ็อง, อี ซัง-ย็อบ, ชัง โด-ย็อน, เจบี, ซึงกวัน และชเว เย-นา ร่วมกับคิม แทจิน เป็นสมาชิกหลัก รายการออกอากาศทุกวันเสาร์เวลา 18:05 (KST) เริ่มตั้งแต่วันที่ 16 มีนาคม 2019 จนถึง 7 กันายน 2019
เมื่อวันที่ 21 มีนาคม 2019 ทีวีเอ็นยืนยันว่า ฮัน โบ-รึมจะเข้าร่วมเป็นสมาชิกหลักของรายการตั้งแต่ตอนที่ 5
หมายถึงค่าความนิยมสูงสุดของรายการ และ หมายถึงค่าความนิยมต่ำสุดของรายการ
มาเฟียเกมอินไพรซัน
ไพรซันไลฟ์ออฟฟูลส์
รายชื่อตอนในอะนิเมะเทพมรณะ
กฤษฎา ตันเทอดทิตย์
นายกฤษฎา ตันเทอดทิตย์ (ชื่อเล่น: ชีโร่) เป็น สมาชิกสภาผู้แทนราษฎรจังหวัดหนองคาย เขต1
สังกัดพรรคเพื่อไทย และเคยเป็น ประธานสภาอุตสาหกรรมจังหวัดหนองคาย
กฤษฎา ตันเทอดทิตย์ จบการศึกษาทั้งระดับปริญญาตรีและระดับปริญญาโท จากประเทศสหรัฐอเมริกา Bachelor of Business Administration Middle Tennessee State University ประเทศสหรัฐอเมริกา
และ Master of Business Administration Middle Tennessee State University ประเทศสหรัฐอเมริกา
กฤษฎา ตันเทอดทิตย์ เป็นกรรมการสภาอุตสาหกรรมแห่งประเทศไทย วาระปี 2561-2563 และเป็นรองเลขาธิการสภาอุตสาหกรรมแห่งประเทศไทย วาระปี 2561-2563
กฤษฎา ตันเทอดทิตย์ ไม่เคยดำรงตำแหน่งทางการเมืองมาก่อน และ ลงสมัครเลือกตั้งสมาชิกสภาผู้แทนราษฎรครั้งแรกใน พ.ศ. 2562 สังกัด พรรคเพื่อไทย
ปี พ.ศ. 2562 ลงสมัครรับเลือกตั้งสมาชิกสภาผู้แทนราษฎรในระบบแบ่งเขตเลือกตั้ง จังหวัดหนองคาย เขตการเลือกตั้งที่ 1 ใน อำเภอสระใคร, อำเภอเมืองหนองคาย (ยกเว้นตำบลเวียงคุกและตำบลพระธาตุบังพวน) และอำเภอโพนพิสัย (เฉพาะตำบลเหล่าต่างคำ ตำบลทุ่งหลวง และตำบลสร้างนางขาว) และได้รับรองการเลือกตั้งเป็นสมาชิกสภาผู้แทนราษฎรในระบบแบ่งเขตเลือกตั้ง แล้ว
กฤษฎา ตันเทอดทิตย์ มีบทบาทเป็นคณะทำงานด้านเศรษฐกิจของพรรคเพื่อไทย
กฤษฎา ตันเทอดทิตย์ ได้รับการเลือกตั้งเป็นสมาชิกสภาผู้แทนราษฎรแบบแบ่งเขต ครั้งแรก คือ
รถจักรไอน้ำ C56
ปดิพัทธ์ สันติภาดา
นายสัตวแพทย์ ปดิพัทธ์ สันติภาดา (ชื่อเล่น: อ๋อง) เป็นสัตวแพทย์และนักการเมืองชาวไทย สมาชิกสภาผู้แทนราษฎรจังหวัดพิษณุโลก พรรคก้าวไกล รองประธานคณะกรรมาธิการการพัฒนาการเมือง การสื่อสารมวลชน และการมีส่วนร่วมของประชาชน สภาผู้แทนราษฎร ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 ในสังกัดพรรคอนาคตใหม่ หลังจากที่พรรคอนาคตใหม่ถูกศาลรัฐธรรมนูญวินิจฉัยยุบพรรค ได้ย้ายมาสังกัด พรรคก้าวไกล ในเวลาต่อมา
ปดิพัทธ์ สันติภาดา เกิดเมื่อวันที่ 15 ตุลาคม พ.ศ. 2524 สำเร็จการศึกษามัธยมศึกษาจากโรงเรียนพิษณุโลกพิทยาคม ปริญญาตรีจากคณะสัตวแพทยศาสตร์ จุฬาลงกรณ์มหาวิทยาลัย และวิทยาลัยศาสตรบัณฑิตทรีนีตี้ ประเทศสิงคโปร์ น.สพ.ปดิพัทธ์ ทำงานเป็นนายสัตวแพทย์ปฏิบัติการเป็นระยะเวลาทั้งสิ้นสองปี และทำงานด้านการพัฒนาเยาวชนและแก้ไขปัญหาสังคมกับสมาคมนักศึกษาคริสเตียนไทย ตั้งแต่ปี พ.ศ. 2548 จนถึงปี พ.ศ. 2561
ปดิพัทธ์ ได้ลงสมัครรับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคอนาคตใหม่ เขต 1 ได้หมายเลข 2
น.สพ.ปดิพัทธ์ สันติภาดา ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
โอสตัล
โอสตัล  เป็นที่พักประเภทหนึ่ง ส่วนใหญ่พบในสเปนและประเทศในทวีปอเมริกาที่พูดภาษาสเปน โอสตัลมักมีค่าเข้าพักถูกกว่าโรงแรม โดยทั่วไปจะมีบาร์ ร้านอาหาร หรือร้านอาหารบริการตัวเองที่ขายเครื่องดื่มและอาหารแก่แขกและคนในท้องถิ่น